स्वास्थ्य बजट में 20 फीसदी वृद्धि  
केंद्रीय वित्तमंत्री ने सोमवार को पेश किए गए आम बजट 2011-12 में स्वास्थ्य बजट में 20 फीसदी वृद्धि करने की घोषणा की।
केंद्रीय वित्तमंत्री प्रणब मुखर्जी ने सोमवार को पेश किए गए आम बजट 2011-12 में स्वास्थ्य बजट में 20 फीसदी वृद्धि करने की घोषणा की। मुखर्जी ने कहा कि वह स्वास्थ्य बजट 2011-12 को 20 फीसदी वृद्धि के साथ 26,760 करोड़ रुपये करने का प्रस्ताव रखते हैं।  उन्होंने कहा कि राष्ट्रीय स्वास्थ्य बीमा योजना गरीब कामगारों को स्वास्थ्य सुरक्षा प्रदान करने की एक प्रभावी योजना साबित हुई है। उन्होंने राष्ट्रीय स्वास्थ्य बीमा योजना का दायरा बढ़ाकर महात्मा गांधी राष्ट्रीय ग्रामीण रोजगार गारंटी योजना के लाभार्थियों को भी इसमें शामिल करने का प्रस्ताव रखा। साथ ही लेड पेंसिल, ब्रोमाइड, माइका और एस्बेस्टस उद्योग और अन्य खतरनाक खनन क्षेत्र में कार्यरत असंगठित मजदूरों को भी इस योजना में शामिल करने का प्रस्ताव रखा।